# KKR

KKR & Co. L.P. (anteriorment coneguda com a Kohlberg Kravis Roberts & Co.) és una multinacional americana de capital d'inversió amb seu a Nova York. Està especialitzada en l'adquisició palanquejada de companyies, activitat en la qual és pionera havent completat operacions per valor superior a 400$ bilions des del seu inici. Es dedica a la gestió de fons d'inversió de capital privat.
L'empresa va ser fundada el 1976 per Jerome Kohlberg, Jr., i els seus cosins Henry Kravis i George R. Roberts, tot i que anteriorment van treballar junts a Bear Stearns, on van completar algunes de les primeres adquisicions palanquejades. KKR té la seu central a Nova York i gestiona fons per més de 91.000 milions. Compta amb una cartera de 99 companyies en el món que donen feina a 940.000 persones i està present en 15 països: Estats Units, Europa, Asia i Llatinoamèrica, on acaba d'obrir oficina a Brasil.
KKR inverteix principalment a través de la compra palanquejada així com en capital d'expansió, incloent inversió privada en el patrimoni públic (PIPE) a empreses públiques. Està especialitzat en inversions de capital privat, enfocat en sectors d'indústria específica amb nou grups d'inversió:
* Substàncies químiques
* Béns de consum
* Energia & recursos naturals
* Serveis financers
* Salut
* Industrial
* Mitjans de comunicació i comunicacions
* Venda al detall
* Tecnologia

## Transaccions realitzades

Des de la seva fundació KKR ha completat diverses transaccions incloent-hi el 1989 la de RJR Nabisco, que fou llavors la compra palanquejada més gran de la història. El 2007 va comprar TXU, que és actualment la més gran completada fins a la data. KKR ha realitzat inversions en més de 160 empreses des de 1977, realitzant com a mínim una inversió anual, exceptuant els anys 1982 i 1990.
El 2014 KKR va anunciar l'adquisició d'un 33% del negoci d'energia internacional d'Acciona Energia, a un cost de 417 € milions (567$ milions). És un negoci internacional de generació d'energia renovable que opera actius renovables, en gran part parcs eòlics, a través de 14 països, incloent Estats Units, Itàlia i Sud-àfrica. També adquirí a Investindustrial el 49,9% de Port Aventura.
El mateix 2014 KKR va anunciar la inversió de 400$ milions per adquirir Fujian Sunner Development, la granja de pollastres més gran de la Xina, dedicada a la cria i subministrament de pollastres frescos i congelats a consumidors i clients corporatius, com KFC i McDonald's, a través de la Xina. També va invertir 90$ milions en l'empresa d'enllumenat i electricitat Savant Systems.
El 2015, KKR va confirmar la compra de la web británica de venda de bitllets de tren thetrainline.com, que era propietat de Exponent.

## Referències

* ↑ «KKR & Co. L.P., Form S-1 Securities And Exchange Commission, July 3, 2007». [Consulta: 26 juliol 2015].
* ↑ «Kohlberg Kravis Roberts & Co. Company History». FundingUniverse.com [Consulta: 26 juliol 2015].
* 1 2 «KKR History» (en anglès). KKR web [Consulta: 26 juliol 2015].
* 1 2 Lafraya, Conchi «KKR: un "salvavides 'industrial». La Vanguardia, 26-07-2015, p. 81.
* ↑ «KKR Files for NYSE Listing» (en anglès). PEHub.com (Private Equity public forum), 17-03-2010 [Consulta: 26 juliol 2015].
* ↑ 2007 KKR Annual Review Retrieved February 16, 2009.
* ↑ «What's An Aging 'Barbarian' To Do?» (en anglès). The New York Times, 26-08-2001 [Consulta: 26 juliol 2015].
* ↑ Ross Sorkin, Andrew «What Does Henry Kravis Want?» (en anglès). New York Times, 06-09-2008 [Consulta: 26 juliol 2015].
* ↑ «Equity investor KKR picks stakes in Acciona Energia unit for 417mn euros» (en anglès). Spain News.Net, 24-06-2014 [Consulta: 26 juliol 2015]. Arxivat 25 de juny 2014 at Archive.is «Còpia arxivada». Arxivat de l'original el 2014-06-25. [Consulta: 26 juliol 2015].
* ↑ «KKR to acquire China chicken developer for $400 mn». Business Sun, 26-08-2014 [Consulta: 27 agost 2014].
* ↑ Baker, Liana «KKR invests in smart home tech company Savant Systems» (en anglès). Reuters, 03-09-2014 [Consulta: 2015].
* ↑ «Deals of the day - Mergers and acquisitions». Reuters. Arxivat de l'original el 2015-01-22. [Consulta: 22 gener 2015].

## Bibliografia

* Baker, George; Smith, George. The New Financial Capitalists: KKR and the Creation of Corporate Value (en anglès). Nova York: Cambridge University Press, 1998. ISBN 978-0-521-64260-6.
* Anders, George. Merchants of Debt: KKR and the Mortgaging of American Business (en anglès). Nova York: BasicBooks, 1992. ISBN 978-0-465-04522-8.
* Bartlett, Sarah. The Money Machine: How KKR Manufactured Power & Profits (en anglès). Nova York: Warner Books, 1991. ISBN 978-0-446-51608-2.
* Burrough, Bryan. Barbarians at the Gate (en anglès). Nova York: Harper & Row, 1990. ISBN 0-06-016172-8.